భూమి
చంద్రుడు భూమి చుట్టూ తిరగటానికి 27.32 రోజుల కాలం పడుతుంది.భూమి మరియు చంద్రుడు సూర్యుని చుట్టూ తిరిగే కాలమును పరిగణనలోకి తీసుకుంటే అమావాస్య నుంచి అమావాస్యకి 29.53 రోజుల కాలం పడుతుంది,దీనినే ఒక నెల అంటారు. ఉత్తర ధ్రువం నుంచి చూసినప్పుడు భూమి చంద్రుడు వారి కక్ష్యలలో అప్రదక్షిణ దిశలో(యాంటిక్లాక్ వైస్)తిరుగును. ఉత్తర ధ్రువానికిపైన విశ్వంలోనించి చూసిన యడల భూమి సూర్యుని చుట్టూ అప్రదక్షిణ దిశలో(యాంటిక్లాక్ వైస్)తిరుగును. గ్రహ మార్గం మరియు కక్ష్య రేఖలు కచ్చితమైన సమ రేఖలో ఉండవు. భూకక్ష్య, భూమి సూర్యుల సమతల లంబరేఖకు 23.5 డిగ్రీల వంపుతో ఉండును. ఈ వంపు లేకపోతే,ప్రతి రెండు వారాలకు ఒక గ్రహణం ఏర్పడి ఉండేది(ఒక సూర్య గ్రహణం, ఒక చంద్ర గ్రహణం)
చాంగ్ ఈ 3
చాంగ్ ఈ 3 (嫦娥三号) ఒక చంద్ర మండల శోధన మిషన్, ఒక రోబోటిక్ లాండర్ మరియు ఒక రోవర్ తో ఉన్న దీనిని చైనా నేషనల్ స్పేస్ అడ్మినిస్ట్రేషన్ నిర్వహిస్తుంది. చైనీస్ చంద్ర అన్వేషణ కార్యక్రమం యొక్క రెండవ దశ భాగంగా 2013 డిసెంబరు 1 న చాంగ్ ఈ 3 విజయవంతంగా ప్రారంభించబడింది. ఇది చైనా యొక్క మొదటి చంద్ర రోవర్ అవుతుంది, మరియు 1976 లోని సోవియట్ లూనా 24 మిషన్ తరువాత 37 సంవత్సరాలలో చంద్రునిపై సున్నితంగా దిగేందుకు చేయబడిన మొదటి అంతరిక్ష నౌక. దీనికి చాంగ్ ఈ అని చైనీస్ పురాణ చంద్రుడి దేవత పేరు పెట్టారు, మరియు చాంగ్ ఈ 1 మరియు చాంగ్ ఈ 2 చంద్ర ఆర్బిటర్స్ కు తదుపరిది. ఈ చంద్ర ప్రోబ్ ను యుతు (కుందేలు) లేదా జాడే రాబిట్ అని కూడా అంటారు, ఈ పేరును ఆన్లైన్ పోలింగ్ ద్వారా ఎంపిక చేశారు, ఈ పేరు చైనీస్ పురాణం ప్రకారం వచ్చింది, చైనీస్ పురాణం ప్రకారం ఒక తెల్ల కుందేలు చంద్రునిపై జీవిస్తుంటుంది.